Marini skrev både instrumental- og vokalmusikk, men er nok best kjent for sin innovative instrumentalmusikk og ved å spille en viktig rolle i utviklingen av den tidlige fiolin- og triosonate. Han innførte spilletekniske nyvinninger som dobbelt- og trippelgrep, og var den første som eksplisitt foreskrev tremolo-effekter i notebildet. Han utvidet det spilte toneomfanget for akkompagnerende- og solofiolin, og var sammen med Marco Uccellini blant de første som foreskrev skordatur (to sonater i opus 8).